Document ID: 31987L0140

KOMISSION DIREKTIIVI,
annettu 6 päivänä helmikuuta 1987, tekstiilien nimityksiä koskevan jäsenvaltioiden lainsäädännön lähentämisestä annetun direktiivin 71/307/ETY liitteen II muuttamisesta (87/140/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tekstiilien nimityksiä koskevan jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/307/ETY(1), sellaisena kuin se on viimeksi muutettuna direktiivillä 83/623/ETY(2), ja erityisesti sen 15 a artiklan 1 kohdan,
sekä katsoo, että
direktiivin 71/307/ETY liitteessä II, jossa säädetään kuitujen vedettömiin massoihin tekstiilituotteiden kuitusisältöä määritettäessä lisättävät sovitut massalisät, säädetään 1, 2 ja 3 kohdassa kaksi erilaista sovittua massalisää villaa tai eläinten karvoja sisältävien karstattujen tai kammattujen kuitujen koostumuksen laskemiseksi; laboratoriot eivät voi aina tietää, onko tuote karstattu vai kammattu, mikä voi johtaa epäjohdonmukaisiin tuloksiin, kun tätä säännöstä sovelletaan yhteisössä tarkastettaessa tekstiilituotteiden vaatimustenmukaisuutta; sen vuoksi laboratorioilla tulisi olla valtuudet soveltaa epäselvissä tapauksissa yhtä ainoaa massalisää,
edellä mainitun liitteen 28 kohdassa ei ole tarpeen tehdä eroa eri polyamidi- tai nailontyyppien välillä ja niiden sovitut massalisät tulisi yhtenäistää,
ilmaisu "filamentti" tulisi poistaa 38 kohdasta (lasikuitu), koska tämä kuitu voi esiintyä myös katkokuituna, ja
tämän direktiivin säännökset ovat tekstiilien nimityksiä ja merkintää koskevia direktiivejä käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivin 71/307/ETY liitteessä II olevaa 1, 2, 3, 28 ja 38 kohtaa tämän direktiivin liitteen mukaisesti.
2 artikla
1 Jäsenvaltioiden on saatettava tämän direktiivin noudattamisen edellyttämät säännökset voimaan viimeistään 1 päivänä syyskuuta 1988 ja ilmoitettava tästä komissiolle viipymättä.
2 Kun tämä direktiivi on annettu tiedoksi, jäsenvaltioiden on toimitettava valmisteilla olevat ehdotukset tässä direktiivissä tarkoitettuja kysymyksiä koskeviksi laeiksi, asetuksiksi tai hallinnollisiksi määräyksiksi, jotka jäsenvaltiot aikovat antaa, riittävän ajoissa komissiolle, jotta se voi esittää huomautuksensa.
3 artikla
Tämä direktiivi on osoitettu kaikille jäsenvaltioille.
Tehty Brysselissä 6 päivänä helmikuuta 1987.

Labels: 3
1
17